Amérika Sarékat ora duwé basa resmi, nanging Basa Inggris dianggo wicara déning 82% padunung minangka basa asli, kanthi mayoritas pamicara basa Inggris mung wicara siji basa (monolingual). Jinis basa Inggris sing dianggo wicara ing Amérika sarékat dikenal minangka Inggris Amérika (American English); bebarengan karo Inggris Kanada basa iki mujudaké klompok dhialèk sing diarani Basa Inggris Amérika Lor. 96% saka padunung Amérika Sarékat wicara basa Inggris kanthi "apik" utawa "apik banget".[1] Ing tanggal 18 Mei, 2006, Senat AS mènèhi swara (voted) tumrap owah-owahan RUU reformasi imigrasi sing nyebutaké Basa Inggris minangka Basa Nasional Amérika Sarékat[2]. RUU Imigrasi kasebut S. 2611, lolos ing Senat tanggal 25 Mei, 2006, nanging batal amarga Senat lan DPR gagal nyetujoni owah-owahan kasebut jroning konferènsi.